**Zapisnik 12. seje Izvršnega odbora Društva specialna olimpiada Slovenije z dne 6. marca 2017 ob 10.10 uri v sejni dvorani Zveze Sožitje, Samova 9, Ljubljana.**

**.**

**Vabljeni:**

* člani IO SOS
* člani NO SOS
* Zveza Sožitje
* ZŠIS, POK

**Prisotni:** priloga

**Pričetek seje:** 10.10

**Zaključek seje:** 14.10

**Zapisala:** Anja Božnar

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev sklepov 11. seje z dne 6.12. 2016
3. Poročila in analize:
   * judo turnir
   * seminar za krpljanje in turnir v krpljanju (Silvo Polc)
   * alpski turnir (Helena Gril)
4. Program SOS ½ leta (Anja Božnar, Matjaž Ferarič)
5. Priprave na OZ (Anja Božnar)
6. Finančni načrt 2017, korekcije (Ljubomir Miličević)
7. Statutarne spremembe (Ljubomir Miličević)
8. Vsebinski povzetki Evropske konference, Maribor 2016 in predlogi za usmeritve v prihodnje (Tanja Princes, Silvo Polc)
9. Razno

**AD1**

IO SOS je sklepčen. Dnevni red je sprejet, z dopolnitvijo pod točko razno. **Lojze Adamič** poda konkretne predloge za spremembo kolesarskih turnirjev.

**AD2**

**Ljubomir Miličević** bere in komentira sklepe prejšnje seje. Vsi sklepi prejšnje seje so bili realizirani.

**Sklep 1: Zapisnik 11. Seje IO SOS z dne 6.12.2016 je soglasno potrjen.**

**AD3**

**Anja Božnar** poroča o uspešni izvedbi judo turnirja. V ponedeljek, 12. 12. 2016 je bil na sporedu državni judo turnir. Športniki so se srečali v športni dvorani Buba za Bežigradom. Organizator turnirja je bil Center Janeza Levca Ljubljana, prireditelj pa Specialna olimpiada Slovenije. Na turnirju je sodelovalo 42 tekmovalcev iz 4 ekip: Judo klub Sokol, Sožitje Jesenice, Kranjska Gora in Žirovnica, OŠ Poldeta Stražišarja Jesenice, Center Janeza Levca Ljubljana – OE  Dečkova in Levstikov trg. Pridružili so se nam tudi uporabniki storitev Dnevno delovno terapevtskega centra Barčica in poskrbeli za dodatno navijaško vzdušje. Tekmovalce je pozdravila trenerka Viktorija Pečnikar Oblak, za kulturni del prireditve pa so s svojim plesnim nastopom poskrbele plesalke z Levstikovega trga. Tekmovalci so bili razdeljeni v skupine, katere so bile določene pri samem ogrevanju. Tekmovali so na treh različnih nivojih. Prvi so se merili v borbah sede, drugi v borbah kleče in tretji v borbah stoje. Same borbe so potekale na dveh borilnih prostorih, sodniška vloga je pripadala Aljažu Sedeju in Jesenku Četiću.

**Silvester Polc** poroča o uspešno izvedenem seminarju krpljanja. Seminar je potekal dne 7.2,2017, po predvidenem programu. Seminarja se je udeležilo 16 udeležencev. V prvem delu seminarja so bili seznanjeni s pomembnimi teoretičnimi izhodišči, ki so jih nato preizkusili v praktičnem delu. Silvo ob tem doda velik pomen inkluzivnemu, doživljajskemu učenju in diskusiji. Težavo, ki jo ob vsem tem omenja, je slaba udeležba trenerjev. **Domen Pociecha** potrdi pomen diskusije in doživljajskega učenja in poda pohvalo vodji seminarja. **Silvester Polc** doda, da bo ob koncu koledarskega leta izdan tudi priročnik za krplanje.

**Silvester Polc** poroča o turnirju krpljanja. V pravi zimski idili in v zadovoljstvo vseh je v dolini Bistri, CUDV Črna na Koroškem organiziral 8. državni turnir v krpljanju. Tekmovanja se je udeležilo 134 tekmovalcev iz 26 programov. Prišlo je do nekaj pritožb, glede samih pravil tekmovanja. Med samim tekmovanjem je prišlo do nekaj diskvalifikacij. Vodja turnirja to utemeljuje z neudeležbo trenerjev na seminarju krpljanja, če bi se le ti seminarja udeležili, do zapletov ne bi prišlo v tolikšni meri. Pomerili so se na razdaljah od 25m pa vse do 800m. Meritve so potekale ročno. Razdelili so 29 paketov medalj. Med njimi je bila tudi četverica, ki se bo čez nekaj dni udeležila svetovnih zimskih iger v Schladmingu. **Pajazit Cakiči** ob tem doda, da je bil sam turnir kvalitetno in uspešno izpeljan.

**Helena Gril** poroča o uspešno izvedenem alpskem mitnigu. **V četrtek 16. Februarja se je na SV. Trijih Kraljih odvijal alpski miting Specialne olimpida Slovenije. Tekmovanja se je udeležilo 20 ekip iz vse Slovenije. Otvoritvene slovesnosti se je udeležil župan občine Slovenska Bistrica dr. Ivan Žagar.** Tekmovanja smo izvedli v štirih disciplinah: Super glide (2ž +3m), začetni veleslalom (8ž + 9m), lažji veleslalom (12ž + 23m), težji veleslalom (3ž + 29m); Skupaj= 89 tekmovalcev. Pri izvedbi tekmovanj nam je pomagal SSK Šmartno na Pohorju. Ta je tudi elektronsko meril disciplini lažjega in težjega veleslaloma, ki sta potekali na dokaj zahtevnem, a kljub temu primernem terenu. Disciplini super glide in začetni veleslamom sta potekali na bistveno lažjem terenu, progo je postavil SSK Šmartno na Pohorju, meritve pa smo delali organizatorji ročno. Kljub pravilom navedenim v samem razpisu, nekateri le teh niso upoštevali. Prišlo je do poškodbe. Helena ob tem doda, da bodo v bodoče še toliko bolj pozorni na opremo tekmovalcev. Tako se je tekmovanje začelo istočasno s startom super glida in težjim veleslalomom. Tekmovanje je potekalo v prelepem sončnem vremenu. Kosilo je bilo v Hotelu Jakec. Ob kosilu in po njem je igrala živa glasba in odvijal se je ples. Okoli 16. 30 ure so počasi ekipe odhajale domov. **Tanja Princes** doda, da se ji zdi da je bila sama proga veliko bolj zahtevna, kot proge prejšnjih mitingov, hkrati pa prizna napako iz njihove strani, saj so tekmovalce in njihove sposobnosti precenili. **Pajazit Cakiči** pohvali izvedbo in organizacijo alpskega mitinga.

**Sklep 2: Seznanili smo se s poročilom o uspešno izvedenem judo turnirju, z dne 12.12.2016.**

**Sklep 3: Seznanili smo se s poročilom o seminarju in turnirju krpljanja. Konec koledarskega leta bo izdan priročnik za trenerje krpljanja.**

**Sklep 4: Seznanili smo se s poročilom o uspešno izvedenem alpskem mitingu, dne 16.2.2017.**

**AD4**

**Program za ½ leta:**

* 8. marec 2017 - Seminar o organiziranosti SOS, Ljubljana
* 18.-25. marec 2017 - Svetovne zimske igre, Schladming (Avstrija)
* 28. marec 2017 - 21. Občni zbor in podelitev priznanj SOS, IO SOS; Hotel Habakuk, Maribor
* 13. april 2017 - Namiznoteniški turnir, Center Janeza Levca
* Maj -17. Evropski nogometni teden
* 31. maj 2017 - Balinarski turnir, VDC Ajdovščina
* MAREC- OKTOBER
* Akcija 5 tekov za 300 nasmehov
* 22. Nogometna liga SOS
* Aktivnosti Kluba staršev
* Aktivnosti programa Mladi športnik
* Zdravstveni program; SOS

**Regijske igre MATP**:

* 4. april 2017 - primorsko-notranjska: OŠ Miroslava Vilharja, Postojna
* 8. april 2017 - mariborsko-pomurska: OŠ Minke Namestnik Sonje, Slovenska Bistrica
* 19. april 2017 - ljubljansko-notranjska: OŠ dr. Mihajla Rostoharja, Krško
* 20. april 2017 -  gorenjska: OŠ Helene Puhar, Kranj
* 20. april 2017 - celjsko-koroška: VDC Šentjur, enota Slovenske Konjice  
    
  **Regijske igre:**
* 17. maj 2017 - primorsko-notranjska: CUEV Strunjan
* 24. maj 2017 - mariborsko-pomurska: OŠ IV Murska Sobota
* celjsko-koroška: NI ORGANIZATORJA!
* ljubljansko-dolenjska: Sožitje Zagorje in Sožitje Hrastnik
* gorenjska: CUDV Radovljica

1. Junij - Atletski turnir, OŠ Gustava Šiliha

**Sklep 5: Seznanili smo se s programom SOS za ½ leta 2017. Anja Božnar kontaktira Matjaža Ferariča glede organiziranja regijskih iger celjsko – koroške regije.**

**AD5**

**Ljubomir Miličevič** predlaga, da se vodja OZ in člane predsedstva določi preko maila oz. na samem OZ. Letošnji občni zbor, bo dne 28. 3.2017 v Hotelu Habakuk v Mariboru, kjer bo sočasno potekal slavnostni sprejem slovenske ekipe iz svetovnih specialno – olimpijskih zimskih iger. **Anja Božnar** ob tem doda, da bodo vse ostale informacije posredovane skupaj z vabilom.

IO SOS določi inventurno komisijo v sestavi: Urška Kustura – predsednica, Anja Božnar – članica in Helena Gril – članica.

**Anja Božnar** člane IO SOS seznani z letošnjimi dobitniki priznanj in plaket. Člani komisije za podelitev priznanj SOS v sestavi: Marijan Lačen, Jure Vajs in Stanka Grubešič, so preko korespondenčne seje dne 5. 3. 2017 sprejeli sklep, da se v letu 2017 podelijo vse pravočasno prispele vloge na razpis o priznanjih SOS in sicer: Franci Markelj –plaketa, Zvonka Zajko Valdhuber – plaketa, Katarina Trbanc – priznanje, Andrej Pompe – priznanje, Janez Kustura – priznanje,Igor Mihajlović – priznanje, Marinka Margan – priznanje. **Pajazit Cakiči** ob tem doda, da je na zadnji seji IO SOS, dne 12.12.2016 za dodelitev priznanja, poleg Janeza Kusture predlagal tudi Tanjo Princes. **Ljubomir Miličević** se ob tej nelagodni situaciji opraviči Tanji Princes in predlaga, da se ji predlog za priznanje ponovno poda. **Tanja Princes** se s predlogom ne strinja, hkrati pa poudarja, da se je to zgodilo že drugič. **Ljubomir Miličević** predlaga spremembo in dopolnitev v pravilniku za priznanja in plakete.

**Sklep 6: Pravilnik o priznanjih se dopolni v 5. členu, 2. odstavek: Kadar prejemnika priznanja ali plakete predlaga član IO SOS, slednji skupaj s sekretarko skladno z razpisom pripravi pisno obrazložitev. Predlogi brez obrazložitve bodo avtomatsko zavrnjeni.**

**AD 6**

**Ljubomir Miličevič** poroča o korekciji priliva Zveze za šport invalidov Slovenije – POK, ki je zmanjšana za **12.370 EUR** . Stanje na prihodkovni in odhodkovni liniji je uravnoteženo. **Ljubomir Miličevič** ob tem doda, da je v pravilnik o sofinanciranje tekmovanj potrebno vnesti tudi poglavje o sofinanciranju seminarjev.

**Sklep 7: Do naslednje seje IO SOS je potrebno v Pravilnik o sofinanciranju tekmovanj vnesti tudi poglavje o sofinanciranju seminarjev. IO predlaga, da se priročniki ne tiskajo več, pač pa so dostopni samo v elektronski obliki. Pred oddajo v potrditev OZ je potrebno popraviti napako – na postavki državne MATP igre.**

**Sklep 8: Predlog finančnega načrta za leto 2017 je potrjen in je podan v potrditev OZ.**

**AD7**

**Ljubomir Miličevič** poroča o statutarnih spremembah. Bere spremembe 20. člena. IO naj bi po novem zajemal: 5 predstavnikov tekmovalnih regij, finančnega svetovalca, predstavnika tekmovalcev, zagovornika, predsednika, podpredsednika ter športnega direktorja. Torej 11 članov. Na same seje IO se redno vabi tudi predstavnika Zveze Sožitje, ZŠIS – POK, OŠPP ter nadzorni odbor in glavne trenerje. Vsi ti lahko aktivno sodelujejo, nimajo pa pravice odločanja. Mandatna doba je 4 leta, članstvo v IO pa je omejeno na največ dva zaporedna mandata. **Ljubomir Miličević** bere spremembe 30. člena o odboru tekmovalcev. Iz vsake regije naj bi z novimi statutarnimi spremembami na odboru tekmovalcev bil prisoten 1 tekmovalec in 1 zagovornik. Bere še ostale spremembe statuta.

**Sklep 9: Sprememba 20. člena Statuta:**

**Izvršni odbor društva je izvršilni organ občnega zbora. Ima 11 članov, ki jih voli občni zbor društva.**

**Izvršni odbor društva sestavlja:**

* **pet predstavnikov tekmovalnih regij,**
* **športni direktor**
* **finančni svetovalec**
* **predstavnik tekmovalcev in njegov zagovornik**
* **predsednik in podpredsednik.**

**Na seje izvršnega odbora SOS se redno vabijo glavni trenerji, predstavniki Zveze  Sožitje, Zveze za šport invalidov Slovenije – Paraolimpijskega komiteja in OŠPP. Le-ti lahko aktivno sodelujejo na seji, nimajo pa pravice odločanja.**

**Sklep 10: Do korespondenčne seje je potrebno opredeliti dela in naloge finančnega svetovalca, ki jih je potrebno vnesti v statut. Kot možnega kandidata Ljubomir Miličević omeni Janeza Kusturo, s čimer se člani IO strinjajo. Do korespondenčne seje (28.3.) Silvester Polc pošlje predlog del in nalog za športnega direktorja, ki jih je treba vnesti v statut.**

**Sklep 11: Dopolnitev 24. člena Statuta, 7. alineja:**

**načeloma je vodja ekip na mednarodnih igrah. V nasprotnem primeru mora le-ta določitinamestnika**

**Sklep 12: Sprememba 30. člena Statuta:**

**Odbor tekmovalcev sestavlja 5 tekmovalcev,  po en iz vsake regije; vsak tekmovalec ima svojega zagovornika, ki z njim sodeluje na sejah.**

**Sklep 13: Sprememba 41. člena Statuta:**

**Glavne trenerje za uradne in demonstracijske športe imenuje Občni zbor SOS. Glavni trenerji uradnih športov so vabljeni na seje IO SOS, vendar nimajo pravice odločanja.**

**Sklep 14: Sprememba 46. člena Statuta, drugi stavek:**

**Po poteku mandatne dobe so lahko ponovno izvoljeni ali imenovani v organe društva, a le še za en zaporedni mandat.**

**Sklep 15: Sprememba 51. člena Statuta:**

**Računovodske izkaze društva, če prihodki oziroma odhodki so v preteklem poslovnem letu presegli 1.000.000,00 EUR mora pred ...**

**Sklep 16: Dopolnitev 51. člena Statuta, 5. odstavek:**

**V skladu s Splošnimi pravili Mednarodne specialne olimpijade - člen 8.05(a) mora letni finančni izkaz vsakega akreditiranega programa, v kolikor njegovi prihodki presegajo 100.000 USD, revidirati neodvisen računovodja s certifikatom, pri čemer lahko program zaprosi za oprostitev revizije, v kolikor bi bil to zanj prevelik finančni zalogaj.**

**AD 8**

**Silvester Polc** povzame vsebinski povzetek Evropske konference, ob tem predlaga naslednje spremembe: standarde kvalitete razvoja poenotiti s strateškim načrtom, povečat prepoznavnost SOS, izboljšati kvaliteto športa s pomočjo izobraževanj in usposabljanj trenerjev, s pomočjo novega projekta Zdrava skupnost, izboljšati zdravje športnikov in nadaljevati s projektom, tudi ko se financiranje za projekt zaključi. Ob tem doda podatek, da je kar 58 programov vključenih v t.i. Unified sport, ki se deli na tri podskupine (tekmovalni, razvojni in rekreacijski del). Prav tako projekt Mladi športnik z vsemi dosedanjimi rezultati dokazuje, kako pomembno je športno udejstvovanje že v predšolskem obdobju. **Tanja Princes** ob tem doda nekaj temeljnih sprememb in dopolnitev k že obstoječemu Zdravstvenem programu. Projekt Zdrava skupnost je t.i. razširjena različica zdravstvenega programa, ki se osredotoča predvsem na kontinuirano, širšo in celostno skrb za zdravje naših športnikov. Ob tem doda, da ta projekt v nobenem primeru ni nadomestljiv z osnovnim zdravstvenimi storitvami, ampak je le dodatno zdravstveno oskrbo naših športnikov. Zdrava skupnost je torej model zdravstvenega programa SO, ki želi s takojšnjimi in rešitvami na dolgi rok zmanjšati razlike v zdravstvenem statusu oseb z MDR v odnosu do ostalih.

**Sklep 17: Ljubomir Miličević in Tanja Princes do naslednje seje ažurirata in posodobita navodila za organizacijo tekmovanj (Protokol) v obliko krajšega priročnika.**

**Sklep 18: Tanja Princes do naslednje seje pripravi predloge za vključitev programa Strong minds – strong bodies.**

**AD 9**

**Lojze Adamič** predstavi konkretne predloge za izboljšanje izvedbe kolesarskih turnirjev. Bistveni so, uvedba 2000 m distance in ustrezna razvrstitev tekmovalcev, ob prijavi tekmovalca na kolesarski turnir bo v prihodnje potrebno predložiti rezultat posameznika, uvedba modificiranih koles in možnost tekmovanja z dvokolesniki. **Ljubomir Miličević** ob tem predlaga, da ob naslednjem kolesarskem turnirju te konkretne predloge preizkusi s t.i. pilotno izvedbo.

**Sklep 19: Ob naslednjem kolesarskem turnirju se konkretne spremembe preizkusijo s t.i. pilotno izvedbo. Sledi poročilo in morebitne dopolnitve.**

**Silvester Polc** poda željo s strani odbora športnikov za tekmovanje v kegljanju, ki so ga organizirali v smislu sodelovanja dveh zavodov. Ker kegljanja ni na seznamu športov v Mednarodni specialni olimpijadi, se le-to lahko razvija kot lokalni šport.

**Naslednja seja bo predvidoma 6.6.2017.**

**Ljubomir Miličević Anja Božnar**

Predsednik SOS namestnica izvršne sekretarke SOS